பாலினுள் உள்ள கொழுப்பும், மற்ற திடப் பொருள்களும்தான் பாலின் விலையை நிர்ணயிக்கின்றன. குஜராத்தில் பெரும்பாலும் எருமைப் பால். அங்கே, கூட்டுறவுச் சங்கங்கள், கிலோ கொழுப்புக்கு ரூபாய் 450 வரை கொடுத்துக் கொள்முதல் செய்கின்றன. அதாவது 8% கொழுப்புள்ள எருமைப் பால், லிட்டர் 36 ரூபாய்க்குக் கொள்முதல் செய்யப் படுகிறது. அமுல் ஸ்டாண்டர்டைஸ்ட் பால், லிட்டர் ரூபாய் 36க்கு விற்கப்படுகிறது. ஆனால், இந்தப் பாலில் கொழுப்பு 4% மட்டுமே இருக்கும். அதிலிருந்து 4% கொழுப்பு நீக்கப் பட்டு, வெண்ணெய், நெய் போன்ற பொருட்கள் செய்யப்பட்டு விற்கப்படுகின்றன. பொதுவாக, விற்பனை விலையில் 80% வரை உற்பத்தியாளரைச் சென்றடைய வேண்டும் என்பது அமுல் மாடல். வருட இறுதியில், வரும் லாபம் (கிட்டத் தட்ட லிட்டருக்கு 1 – 1.50 ரூபாய் வரை உபரியாகச் சென்றடைகிறது). குஜராத்தில், அரசியல்வாதிகளால் கூட்டுறவு சங்கங்கள் ஆக்கிரமிக்கப் பட்டிருந்தாலும், அவை தத்தம் தனித்துவமிக்க நிர்வாகத்தைக் கொண்டுள்ளன